Mosambiek-grens: 14 polisiebeamptes vasgetrekArgieffoto: SAPD, Facebook Fikile Mbalula, minister van polisie, het Vrydag in Emanguzi in KwaZulu-Natal gesê 14 Suid-Afrikaanse polisiebeamptes is vir korrupsie in hegtenis geneem op die Mosambiekse grens. “Ons het 14 polisiebeamptes in hegtenis geneem wat vermoedelik betrokke is by strafregtelike aktiwiteite en korrupsie al langs die grens. Ons het ŉ nuwe polisiemag na dié gebied gebring,” het Mbalula gesê. Mbalula het Emanguzi vroeër vandeesmaand besoek ná betogings deur die gemeenskap teen grensgebiedmisdade. Hy het tydens sy besoek na die gemeenskap se besware geluister en onderneem om terug te gaan en met behulp van ŉ omvattende strategie af te reken met die kwessies wat geopper is. Volgens hom sal ŉ heining langs die grens opgerig word om dit moeilik te maak vir misdadigers om per voertuig in Mosambiek in te beweeg.